અમદાવાદ: મુખ્યમંત્રી આનંદીબહેન પટેલે બાંધકામ શ્રમિકોના અને તેમના પરિવારોની આરોગ્ય સુખાકારી માટે ધન્વન્તરી આરોગ્ય રથનું અમદાવાદમાં લોકાર્પણ કરાવતાં આ આરોગ્ય રથની સેવાઓ ૧૦૮ એમ્બ્યુલન્સ સાથે જોડવાની નેમ દર્શાવી હતી. તેમણે કહ્યું કે, સઘન આરોગ્ય સારવારની સુવિધા અને ગોલ્ડન અવરમાં જીવનરક્ષકની બહુમૂલ્ય સેવા આના પરિણામે બાંધકામ શ્રમિકોને જરૂરિયાતના સમયે તત્કાલ પહોંચાડવાની આ સરકારની પ્રતિબદ્ધતા છે.